open-index/open-wikipedia-markdown huggingface dataset:
Ekvipotencijal

**Ekvipotencijalne plohe** su zamišljene plohe koje obuhvaćaju sve točke u prostoru u kojima je potencijal fizikalnoga polja jednake vrijednosti. Po ekvipotencijalnim plohama može se gibati neka čestica (na primjer električni naboj u električnom polju, stalni magnet u magnetnom polju, fizikalno tijelo u gravitacijskom polju) bez utroška rada. Silnice polja okomite su na ekvipotencijalne plohe. 

## Silnice

**Silnice** su zamišljene crte, sa strelicama ili bez njih, kojima se predočuju različita svojstva fizikalnih polja; pružaju se u smjeru djelovanja sila, a njihova gustoća opisuje jakost polja. Okomite su na ekvipotencijalne plohe. Silnice konkretnih električnih i magnetskih polja mogu se iscrtati s pomoću staklenoga praha ili željezne piljevine.

### Silnice električnoga polja

Silnice električnoga polja zamišljene su usmjerene crte koje izlaze iz pozitivnih električnih naboja, a završavaju u negativnim električnim nabojima, te svojom gustoćom i oblikom prikazuju smjer i jakost električnoga polja u nekome dijelu prostora.

### Silnice magnetskoga polja

Silnice magnetskoga polja zamišljene su zatvorene krivulje (nemaju početak ili kraj) koje svojim oblikom i gustoćom prikazuju jakost magnetskog polja u nekome dijelu prostora. 

### Silnice gravitacijskoga polja

Silnice gravitacijskoga polja zamišljene su usmjerene crte koje dolaze iz beskonačnosti i uviru u masu, te svojom gustoćom i oblikom prikazuju smjer i jakost gravitacijskoga polja u nekome dijelu prostora. 

## Izvori
Permitivnost

**Permitivnost** (od lat. *permittere*: dopustiti), **dielektrična permitivnost** ili **dielektričnost** (oznaka *ε*) je fizikalna veličina koja opisuje utjecaj dielektrika na međudjelovanje električnih naboja. Ako su električni naboji točkasti i udaljenost među njima stalna, električna sila među njima obrnuto je razmjerna dielektričnoj permitivnosti (Coulombov zakon). Može se definirati i kao konstanta razmjernosti:

: \varepsilon = \frac{D}{E} 

gdje je: *D* - vektor električne indukcije, a *E* - vektor jakosti električnoga polja. Mjerna je jedinica dielektrične permitivnosti farad po metru (F/m) 

Permitivnost se može prikazati i kao:

:\varepsilon = \varepsilon_{\text{r}} \cdot \varepsilon_0 

gdje je: *ε<sub>r</sub>* - relativna dielektrična permitivnost materijala dielektrika, i *ε<sub>0</sub>* = 8,8541878176.. × 10−12 F/m - dielektrična konstanta vakuuma.

## Coulombov zakon

**Coulombov zakon** je jedan od osnovnih zakona elektrostatike koji je 1785. utvrdio Charles-Augustin de Coulomb: **"[[Elektricitet|električna]] [[sila]] ''F'' između dvaju [[električni naboj|električki nabijenih]] točkastih tijela (odbojna ili privlačna, ovisno o tome jesu li tijela jednakih ili suprotnih električnih naboja) razmjerna je količinama [[Električni naboj|električnoga naboja]] ''q'' a obrnuto razmjerna kvadratu udaljenosti ''r'' između tijela"** (napomena: vrijedi samo u vakuumu):

:F = \frac{1}{4 \cdot \pi \cdot \varepsilon_0} \cdot \frac{q_1 \cdot q_2}{r^2}

gdje je: *ε<sub>0</sub>* - dielektrična permitivnost vakuuma. Sila je najjača u vakuumu, a slabija u svim drugim sredstvima:

:F = \frac{1}{4 \cdot \pi \cdot \varepsilon} \cdot \frac{q_1 \cdot q_2}{r^2} = \frac{1}{\varepsilon_r} \cdot \frac{1}{4 \cdot \pi \cdot \varepsilon_0} \cdot \frac{q_1 \cdot q_2}{r^2} 

gdje je: *ε<sub>r</sub>* - relativna dielektrična permitivnost nekog sredstva ili tvari, *ε* - permitivnost tvari.

## Dielektrik

**Dielektrik** ili **izolator** (eng. *dielectric*, njem. *Isolator*) je tvar ili medij koji ne vodi električnu struju, to jest vakuum i tvar koja sadrži zanemariv broj slobodnih elektrona i iona koji se mogu gibati pod utjecajem vanjskog električnog polja, odnosno svaka tvar kojoj je električna otpornost veća od 108 Ωm. Električna otpornost jantara veća je od 1016 Ωm, a parafina, sumpora i stakla veća od 1014 Ωm.

## Reference
Warlord (Star Trek: Voyager)

***Warlord*** () je epizoda američke science fiction TV-serije *[[Star Trek: Voyager]]*, premijerno prikazana 20. novembra 1996. godine. Radnja prikazuje kako Tieran, svrgnuti tiranin planete Inari, preuzima na prevaru preuzima tijelo Kes te ga koristi kako bi se, koristeći Kesine telepatske sposobnosti, vratio na vlast.

Epizoda je dobila brojne pohvale od kritičara, koji su posebno isticali Jennifer Lien u jednoj od rijetkih prilika da tumači lik bitno različit od Kes.

## Reference

## Vanjske veze
*
Crookesova cijev

**Crookesova cijev** je vakuumska cijev, preteča rendgenske cijevi kojom su otkrivene katodne zrake. To je staklena cijev punjena plinom niskoga tlaka, s dvije elektrode na koje se dovodi visoki napon. Nazvana je po njenom otkrivaču Williamu Crookesu.

## Katodna cijev

**Katodna cijev** je elektronska cijev u kojoj se elektroni, izbačeni iz užarene katode, zbog visokog napona između katode i anode ubrzavaju prema anodi u obliku snopa (katodno zračenje). Taj se snop usmjerava na fluorescentni zaslon, na kojem stvara svijetleću točku. Sustav za usmjeravanje (kondenzatorska polja dvaju parova pločica ili magnetska polja dvaju parova električnih zavojnica) otklanja elektronski snop u dva međusobno okomita smjera, oba okomita na smjer snopa. Položaj i gibanje točke na zaslonu ovisi o naponima između pločica, to jest o strujama u zavojnicama. Katodna cijev osnova je osciloskopa, uređaja za vizualizaciju i analizu električnog signala. Prvi je takvu cijev i uređaj konstruirao Karl Ferdinand Braun 1897.

U katodnoj cijevi, koja služi za stvaranje slike u televizijskim prijamnicima te radarskim i računalnim zaslonima, može se upravljati jakošću snopa, a time i svjetloćom točke na zaslonu. U cijevima za stvaranje slike u boji stvaraju se tri snopa, radi postizanja svjetloće točke u trima osnovnim bojama. U tim se primjenama katodne cijevi sve više potiskuju zaslonima s tekućim kristalima.

## Rendgenska cijev

**Rendgenska cijev** je izvor rendgenskog zračenja u današnjim rendgenskim uređajima i strojevima. Danas se upotrebljavaju rendgenske cijevi s užarenom katodom, koje su mnogo učinkovitije u emitiranju elektrona od hladne katode u ionskim cijevima, kao što su bile Crookesova cijev ili Coolidgeova cijev.

## William Crookes

**William Crookes** (London, 17. lipnja 1832. – London, 4. travnja 1919.), engleski fizičar i kemičar. Od 1855. profesor kemije u Chesteru. Spektralnom analizom otkrio 1861. kemijski element talij, neovisno o Claude-Auguste Lamyju. Utvrdio da iz katodne cijevi sa zrakom pod niskim tlakom (koja se po njemu zove Crookesova cijev) izlaze nevidljive katodne zrake, koje magnetsko polje otklanja i koje imaju mehaničke i toplinske učinke i izazivaju fluorescenciju. Smatrao je te zrake posebnom *radijantnom materijom* četvrtog agregatnog stanja. Mehaničko djelovanje katodnih zraka pokazuje Crookesov radiometar; lagana vjetrenjača, izložena tim zrakama, dolazi u vrtnju. Druga vrsta Crookesova radiometra ima krila s jedne strane pocrnjena; utjecajem toplinskih zraka nastaje vrtnja krilaca, tako da se njihove strane kreću naprijed. Crookes je konstruirao i prvi aparat za brojenje nuklearnih čestica (spintariskop). Istraživao je rijetke zemlje i metode kemijske analize, proizveo umjetne dijamante. Bio vatreni pristaša spiritizma.

## Izvori
Kanopus (Egipat)

**Kanopus** ili **Kanopos** (starogrčki: Κάνωπος) bio je važan grad u Antičkom Egiptu, koji se nalazio na sjeverozapadu Delte Nila.

Danas se njegovi ostatci nalaze na dnu mora u Zaljevu Abu Kir, a ima ih na kopnu - 3 km od centra grada Abukira leže ostatci Hrama Serapisa.

## Historija
Kanopus je nastao kao Grčka kolonija u 5. vijeku pne., na ušću antičkog rukavca Nila - Kanop. Ime je dobio po kormilaru broda Menelaja, koji je umro na tom mjestu od ugriza zmije, na povratku iz Trojanskog rata.
Po legendi kralj Menelaj mu je podigao spomenik, uz koji je niknuo grad.

Kanopus je uz obližnji Thonis-Heraklion izrastao u važnu luku preko koje se odvijala trgovina sa Grčkom.

Nakon osnivanja Aleksandrije za ptolomejskih vremena postao je centar za proizvodnju maslinovog ulja i ladanje za građane Aleksandrije.

Kanopus je bio važan centar iz kog se širilo kršćanstvo, grad brojnih martira za Dioklecijanovih progona, a nakon tog sjedište eparhije.

Kanopus je nastavio prosperirati najmanje do kraja 4. vijeka nove ere.

U jednom trenutku počeo je tonuti, pa je do 8. vijeka je potpuno potonuo nekoliko metara ispod Sredozemnog mora, njegova precizna lokacija se vremenom zaboravila i izgubila.

Krajem 1990-ih ekipa Evropskog instituta za podvodnu arheologiju iz Pariza, uspjela je uz pomoć vrlo sofisticirane opreme otkriti u geološkim slojevima dna točnu lokaciju Kanopusa. Ronioci su otkrili temelje zgrada, monumentalne skulpture i brojne artefakte.

U Kanopusu se njegovao kult sinkretičkog helenističko-egipatskog Ozirisa, koji je prikazvan kao brod sa ljudskom glavom. 
Na osnovu tog su stariji egiptolozi pogrešno nazvali - slične predmete u kojima se čuvala iznutrica mumificiranih leševa -Kanopskim vazama.

## Reference

## Vanjske veze

*  ''Canopus, ancient city Egypt''
Duamutef

**Duamutef** je božanstvo iz egipatske mitologije sa glavom šakala, jedan od Četiri Horusova sina, zaštitnika Kanopskih vaza u kojima su se čuvali unutrašnji organi, balzamiranih tijela.

Njegova figura stavljala se na Kanopsku vazu u kojoj se čuvao želudac.

Duamutefov zaštitnik bila je božica rata Neit, a bliski rođak Anubis.

## Reference

## Vanjske veze

*  ''Sons of Horus''
Piroelektričnost

**Piroelektričnost** (engl. *pyroelectricity*, od grč. *πυρφόρος*: vatronoša + *electricity*: električnost) je svojstvo nekih materijala da se pri promjeni temperature električno polariziraju, a pritom je količina nastalog električnog naboja razmjerna (proporcionalna) promjeni temperature. Piroelektričnost se tumači promjenom udaljenosti među ionima kristalne rešetke, a pokazuju ju neki prirodni kristali (na primjer turmalin, na kojem je ta pojava prvi put opažena), umjetno proizvedeni keramički materijali te neki polimeri, na primjer poli(viniliden-difluorid). Svi piroelektrični materijali pokazuju i piezoelektrična svojstva, jer su te dvije pojave usko povezane. Zbog svoje osjetljivosti na male promjene temperature, piroelektrični materijali rabe se kao osjetila za registriranje prisutnosti i kretanja živih bića u njihovoj blizini (u prostorijama, u okolici zgrada i slično). Naziv piroelektričnost uveo je 1824. škotski znanstvenik D. Brewster. 

## Izvori
Foli

**Foli** (ital. *Folli*) su naseljeno mjesto u sastavu općine Svetvinčenat, Istarska županija, Republika Hrvatska.

## Historija

Do teritorijalne reorganizacije u Hrvatskoj nalazili su se u sastavu stare općine Pula.

## Stanovništvo

Na popisu stanovništva 2011. godine, Foli su imali 55 stanovnika.

**Napomena**: *U 1857., 1869., 1921. i 1931. podaci su sadržani u naselju [[Bokordići]]. Od 1880. do 1910. iskazivano kao dio naselja.*

### Popis [[1991]].

Na popisu stanovništva 1991. godine, naseljeno mjesto Foli je imalo 70 stanovnika, sljedećeg nacionalnog sastava:

## Literatura

* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference

## Vanjske veze
Hermopolis

**Hermopolis** (starogrčki: Ἑρμοῦ πόλις) ili *Hermopolis Magna* (Ἑρμοῦ πόλις μεγάλη, staroegipatski: *Khmunu* = Grad osmorice) bio je važan grad u Antičkom Egiptu, prijestolnica 15 *[[Noma (Egipat)|Nome]] Hare* u Gornjem Egiptu.

U tom Hermesovom gradu njegovali su kult Tota boga učenja i zaštitnika književnika.

## Historija i karakteristike
Arheološki lokalitet Hermopolis (arapski: El-Ašmunejn), leži na Nilu, na periferiji današnjeg grada Malavija u Muhafazi Minja. 

Njemački tim prvi je istraživao taj veliki lokalitet između 1929.-39., oni su iskopali dio Totovog hrama i značajne ostatke iz helenističkih i rimskih vremena.

U nekropoli na zapadnoj obali na lokalitetu Tunah al-Jabal, iskapanja je vršila ekipa egipatskih arheologa između 1930.-39. 
Oni su iskopali labirint podzemnih hodnika i katakombi povezanih sa kultom boga Tota.

U nekropoli je pronađena i grobnica Petosirisa, visokog Totovog svećenika koji je živio u vrijeme Aleksandra Velikog.

## Reference

## Vanjske veze

*  ''Hermopolis Magna, ancient city Egypt''
Thonis-Heraklion

**Thonis-Heraklion** točnije starogrčki: Ἡράκλειον, *Heraklion*, staroegipatski: *Thonis*, bio je važan grad u Antičkom Egiptu, koji se nalazio na sjeverozapadu Delte Nila na ušću antičkog rukavca Nila Kanopa.

Danas se njegovi ostatci nalaze na dnu mora u Zaljevu Abu Kir, 6,5 km od današnje obale.

## Historija
Thonis-Heraklion je nastao kao Grčka kolonija negdje u 8. vijeku pne., on je prije osnivanja Aleksandrije uz obližnji Kanopus bio važna luka preko koje se odvijala trgovina sa Grčkom. 
On je bio i snažni religijski centar, zbog Amonovog hrama.

O njemu se nije znalo gotovo ništa, osim po opisima antičkih pisaca. Grčki historičar Herodot pisao je o njemu kao gradu u kom se nalazi veliki Heraklov hram, podignut na mjestu gdje je Heraklo prvi put stupio na tlo Egipta.
Također je pisao da je i mitološka Helena zajedno sa ljubavnikom Parisom, prije Trojanskog rata posjetila Heraklion.

Četiri vijeka nakon Herodota i geograf Strabon piše o Heraklovom hramu u gradu Heraklionu, koji se nalazi istočno od Kanopusa.

Kad je potonuo u more u 8. vijeku naše ere, potpuno je pao u zaborav, pa se više nije znalo gdje se točno nalazi.

Thonis-Heraklion otkrila je 2000. ekipa Francka Goddia iz Evropskog instituta za podvodnu arheologiju, koja je uz pomoć vrlo sofisticirane opreme locirala lokalitet. 
To je paralelogram dimenzija 11 x 15 kilometara, na dubini od nekih 10 metara. 
Ronioci su otkrili temelje zgrada, monumentalne skulpture i brojne artefakte. Grad je cvjetao od 6. do 2. vijeka pne. to se zaključuje po velikoj količini kovanica i keramike datirane u to vrijeme. Luka Thonis-Herakliona bila je vrlo prometna, dokaz za su više od sedamsto sidara i preko 70 brodskih olupina.

Također je riješena dilema, koja je mučila egiptologe - kako se grad zvao?, on je bio grad sa dva imena, Heraklion za Grke, a Thonis za Egipćane.
Thonis-Heraklion je bio kao i Venecija grad brojnih kanala, ipak se o njemu još puno tog treba otkriti, jer je dosad istarženo samo oko 5 % onog što on skriva u svojim dubinama.

## Reference

## Vanjske veze

*  ''Interactive Map''
Kanopske vaze

**Kanopske [[vaza|vaze]]** bile su važni predmeti pogrebnog rituala u Antičkom Egiptu u koje se spremalo unutrašnje organe, balzamiranih tijela kod mumifikacije.

Te su posude izrađivane od drva, kamena ili keramike.

## Historija

Najstarije Kanopske vaze koje su se pojavile u Starom kraljevstvu (oko 2575. pne.- oko 2130. pne.), bile su jednostavne sa običnim poklopcem. 
U vrijeme Srednjeg kraljevstva (oko 1938. pne.- oko 1630. pne. počele su se izrađivati vaze sa dekoriranim poklopcima na kojima se nalazila isklesana ljudska glava.

Od Devetnaeste dinastije do kraja Novog kraljevstva (1539. pne. - 1075. pne.) te glave su predstavljale četvoricu sinova boga Horusa. Duamutefa sa glavom šakala, Kebehsenufa sa glavom sokola, Hapia sa glavom babuna i Imseta sa ljudskom glavom.

U Duamutefovoj vazi se čuvao želudac, u Imsetovoj jetra, u Hapijevoj pluća a u Kebehsenufoj crijeva. One su se postavljale na uglovima sarkofaga.

Od Dvadeset prve do Dvadeset pete dinastije (1077. pne. - 664. pne.) započela je praksa vraćanja balzamiranih organa u tijelo, što je potaknulo pojavu "lažnih" Kanopskih vaza, posuda dekoriranih Horusovim sinovima, ali bez unutrašnjih 
organa.

Kanopske vaze su nazvane po gradu Kanopusu u kom se njegovao kult sinkretičkog helenističko-egipatskog Ozirisa, koji je prikazvan kao brod sa ljudskom glavom. 
Na osnovu tog su stariji egiptolozi pogrešno nazvali - slične predmete u kojima se čuvalo unutrašnje organe Kanopskim.

I Etruščani su u periodu od 8. do 7. vijeka pne. koristili slične vaze sa poklopcima u obliku ljudske glave, s tom razlikom što su ponekad dodali i dio torza sa rukama.

## Reference

## Vanjske veze

* ''Canopic jar, Egyptian funerary vessel''
Stepenasta piramida

**Stepenasta piramida** ili Djoserova piramida je prva građevina tog tipa Antičkom Egiptu, prototip za gradnju budućih piramida, kojih u okolici Kaira ima oko 70 (113 u cijeloj zemlji).

## Historija i karakteristike

Tu piramidu podigao je Imhotep kao grobnicu za Djosera (2650. pne.-2575. pne.) drugog faraona Treće dinastije u nekropoli Sakara sjeverozapadno od Memfisa.

Imhotep je tako stvorio novu formu faraonske grobnice od šest sve manjih stepenica visoku 61 metar, protutip prve piramide.

Podkonstrukcija ima zamršen sistem podzemnih hodnika i prostorija, i impesivno centralno okno duboko 25 i široko 8 metara.

Djoserova stepenasta piramida je prva građevina na svijetu podignuta od klesanog kamena, dotad su kao građevinski materijal za gradnju sličnih građevina korištena adobe opeka, drvo i trska.

Izgleda da je Imhotep slijedeći dotadašnje uzore, sagradio ogromnu mastabu, kad ju dovršio faraon je još bio živ, pa je došao na ideju da nastavi projekt gradnjom nove nove manje mastabe, na temelju izgrađene, nakon tog nastavio je gradnjom novih mastaba, dok nije dobila svoj konačni piramidalni oblik.

Stepenaste piramide građene su i po Mezoamerici, Maje - Asteci ali puno kasnije, tek od 8. vijeka.
## Reference

## Vanjske veze

*  ''Step Pyramid'' 
*  ''Step Pyramid'' (3D animacija)
Noma (Egipat)

**Noma** (starogrčki: νομός=podjeliti) bila je administrativna jedinica u Antičkom Egiptu.

## Historija i karakteristike

Taj sistem admistrativne podjele zemlje bio je na snazi još od Starog kraljevstva (oko 2575. pne.- oko 2130. pne.) i uz izvjesne modifikacije egzistirao je sve do Muslimanskog osvajanja Egipta -640. godine.

Pred sam kraj bilo je 42 noma (provincija), 22 u Gornjem i 20 u Donjem Egiptu.

Za vladavine Ptolemeida postojale su heptanomije jedinice od sedam noma nastale u srednjem Egiptu. 
Dolina Nila južno od Ombosa ponekad se tretirala kao jedinstvena provincija - Nubija, iako se u Starom kraljevstvu - Elefantina smatrala posebnom nomom kao "Vrata juga."

Svakom pojedinačnom nomom je za Starog i Srednjeg kraljevstva upravljao nomarh (guverner), koji je ubirao poreze, dijelio pravdu i održavao vojsku.

## Reference

## Vanjske veze

*  ''Nome, ancient Egyptian government'' 
*  ''The Nomes (Proviences) of Ancient Egypt''
Krnica (Kopar)

**Krnica** - **Carniza** (tal.) je naselje u sjeverozapadnoj Istri u sastavu Gradske općine Kopar.

## Geografija
Krnica se nalazi na kraškom terenu južnih padinama Čičarije na cesti koja iz Kopra vodi za Kozinu (Kras). Krnica se nalazi u blizini željezničke pruge (Istarska željeznica) kraj mjesta Črni Kal. U Istri postoji istoimeno naselje Krnica (jugoistočna Istra).

## Historija

## Privreda

## Stanovništvo
Prema podacima Statističkog ureda RS u Krnici je u junu 2020. živjelo 78 stanovnika.
Rapture (Star Trek: Deep Space Nine)

***Rapture*** () je epizoda američke science fiction TV-serije *[[Star Trek: Deep Space Nine]]*, premijerno prikazana 30. decembra 1996. godine. Radnja prikazuje kako kapetan Sisko počinje primati vizije o davno izgubljenom bajoranskom gradu upravo u trenutku kada se Bajor sprema pristupiti Ujedinjenoj Federaciji Planeta.

*Rapture* je poznata kao prva epizoda serije u kojoj su pripadnici Zvjezdane flote nosili nove uniforme, prvi put prikazane u igranom filmu *[[Star Trek: First Contact]]* koji je imao kino-premijeru mjesec dana ranije.

## Izvori


## Vanjske veze
*
Alter Ego (Star Trek: Voyager)

***Alter Ego*** je epizoda američke science fiction TV-serije *[[Star Trek: Voyager]]*, premijerno prikazana 15. januara 1997. godine. Radnja prikazuje kako *[[USS Voyager (Star Trek)|Voyager]]* istražuje neobičnu nebulu upravo u trenutku kada Harry Kim od Tuvoka traži zahtjev da se odljubi od tajanstvene hoogramske ljepotice iz holodecka.

## Reference

## Vanjske veze
*
Sandra Nelson

**Sandra Nelson Winkler** (29. decembar 1964 -), poznatija kao **Sandra Nelson**, je američka glumica najpoznatija po ulozi Phyllis Summers u televizijskoj sapunici *[[The Young and the Restless]]*.

## Reference

## Vanjske veze
*
The Begotten

***The Begotten*** () je epizoda američke science fiction TV-serije *[[Star Trek: Deep Space Nine]]*, premijerno prikazana 27. januara 1996. godine. Radnja prikazuje kako se Odo dočepa bebe metamorfa kojoj odlučuje postati roditelj istovremeno kad major Kira treba kao zamjenska majka roditi dijete Keiko i  Milesu O'Brienu.

## Izvori


## Vanjske veze
*
The Darkness and the Light (Star Trek: Deep Space Nine)

***The Darkness and the Light*** () je epizoda američke science fiction TV-serije *[[Star Trek: Deep Space Nine]]*, premijerno prikazana 6. januara 1997. godine. Radnja prikazuje kako članovi nekadašnje ćelije bajoranskog pokreta otpora kojoj je pripadala major Kira postaju mete tajanstvenog atentatora, te ga major Kira mora otkriti prije nego što i sama postane žrtvom.

Epizoda, za koju je scenario napisao Bryan Fuller djelomično inspiriran klasičnim detektivskim romanom *[[And Then There Were None]]* Agathe Christie, se smatra jednim od tematski najmračnijih u seriji.

## Izvori


## Vanjske veze
*
Fair Trade (Star Trek: Voyager)

***Fair Trade*** () je epizoda američke science fiction TV-serije *[[Star Trek: Voyager]]*, premijerno prikazana 8. januara 1997. godine. Radnja prikazuje kako Neelix, zabrinut da bi zbog dolaska u njemu nepoznate dijelove Delta kvadranta mogao prestati biti koristan posadi *[[USS Voyager (Star Trek)|Voyagera]]*, očajnički želi dobaviti kartu i zbog toga se zajedno sa starim poznanikom na svemirskoj stanici upetlja u sumnjive i opasne poslove.

## Izvori


## Vanjske veze
*
Nakada

**Nakada** (arapski:نقادة / Naqādah, koptski: *Nekatērion*) koji su Grci zvali *Ombos*, je grad od 25,561 stanovnika na jugu Egipta u Muhafazi Kena.

## Geografija
Nakada leži u Gornjem Egiptu na zapadnoj obali Nila, na mjestu gdje on pravi veliki zavoj, točno nasuprot Kusa.

Od svog administrativnog centra Kene udaljena je 35 km uzvodno, a od Luxora isto toliko ali nizvodno.

## Historija

Historija Nakade seže u daleku prošlost, do neolitičkog naselja i nekropole iz Predinastičkog Egipta (prije 2925. pne.). Taj lokalitet prvi je istražio britanski arheolog Flinders Petrie - 1894.
Na osnovu tih nalaza je ime dobila - Kultura Nakada.

Većina arheoloških lokaliteta u okolici pripada Kulturi Nakada, to su lokaliteti od nekoliko hiljada km² do 3 hektara. U tim naseljima vjerojatno je živjelo 50 do 250 ljudi u kolibama od blata.

Kako se nalazila preko puta Vadi Hammamata, rijetkog prohodnog puta prema obali Crvenog mora i zlatnih rezervi Istočne pustinje, ona je zajedno sa Koptosom na suprotnoj obali postala regionalni centar predinastičke trgovine zlatom.

Nakada je najvjerovatnije bila prijestolnica jedne Nome još za Predinastičkog Egipta, grad u kom se njegovao kult boga Seta.

U današnjoj Nakadi su Kopti većinsko stanovništvo. To je grad prehrambene industrije u kom se prerađuju šećerna trska, datulje i žitarice iz okolice. Još uvijek se zanatski proizvodi grnčarija i svila.

## Reference

## Vanjske veze

* ''Naqādah, Egypt''
Vadi Hammamat

**Vadi Hammamat** (prevedeno - Dolina mnogih lokvi) je vadi, zapravo gotovo uvijek suho korito dugo nekih 180 km, koje vijuga između surovih planina egipatske Istočne pustinje, od Koptosa u dolini Nila do luke Kusejr na Crvenom moru.

## Karakteristike i historija

Ta ruta se milenijima koristila kao trgovački put, a kraj uz vadi bio je poznat po kamenolomima i rudnicima zlata.
Tako da se i danas duž tog puta nižu ruševine karaula, utvrda, bunara i rudnika iz raznih perioda od Neolita, Starog Egipta do Grčko-rimskog Egipta.

Vadi Hammamat je možda najpoznatiji po stotinama hijeroglifskih i hijeratskih natpisa na stijenama koje su ostavljale brojne ekspedicije koje su faraoni slali da pronađu dragocjeni kamena *beken*, koji je korišten za izradu sarkofaga, skulptura i posuda.

Uz taj put ima i dosta prahistorijskih petroglifa isklesanih po stijenama, sa scenama na kojima su prikazane životinje, kao što su slonovi i nojevi, kojih odavna nema. Oni su dokaz da je Istočna pustinja nekad bila puno gostoljubiviji kraj.

Danas tom trasom prolazi suvremeni autoput..

## Reference

## Vanjske veze

* ''Wadi Hammamat''
Amratska kultura

**Amratska kultura** zvana i **Nakada I** je kultura Predinastičkog Egipta, sa centrom u Gornjem Egiptu, koja je ime dobila po nekropoli kraj El-Amraha kod današnjeg Abidosa.

To je bila prva faza (period) Kulture Nakada.

## Karakteristike

Brojni istraženi lokaliteti, datirani okvirno u 36. vijek pne. - otkrili su da su ljudi te kulture bili ratari i živjeli slično kao i njihovi prethodnici iz Kulture Badari. Oni su ipak postali vještiji i tehnički napredniji.

Grnčarija karakteristična za taj period uključuje vaze sa crnim vrhom i tamnocrvene polirane posude, ponekad ukrašene debljim linijskim crtežima sa prikazima ljudi ili životinja.

Na krhotini amratske keramike iskopanoj u Nakadi nacrtan je najraniji poznati prikaz faraonske crvene krune - Dešreta. 
Od ostalih artefakata treba nabrojati sferne glave buzdovana, pločice od škriljavca za kozmetiku, dobro obrađene kamene vaze, rezbarije od slonovače i brojne figurice od raznih materijala.

## Povezano
* Kultura Nakada

## Reference

## Vanjske veze

*  ''Amratian culture, ancient Egypt''
Len Cariou

**Leonard Joseph Cariou**  (30. septembar 1939 -) je američki glumac poznat po uspješnoj karijeri na Broadwayu, kao i zapaženim nastupima u američkim TV-serijama.

## Reference

## Vanjske veze
* 
* 
* Len Cariou  at the Internet Off-Broadway Database
For the Uniform

***For the Uniform*** () je epizoda američke science fiction TV-serije *[[Star Trek: Deep Space Nine]]*, premijerno prikazana 3. februara 1997. godine. Radnja prikazuje kako kapetan Sisko zajedno sa *[[USS Defiant (Star Trek)|Defiantom]]* nastoji po svaku cijenu uhvatiti Michaela Eddingtona, svojeg bivšeg šefa sigurnosti a za koga se bilo ispostavilo da je sve vrijeme bio maquisevska krtica.

## Vanjske veze
*
Pacijent

**Pacijent** (od latinske riječi *patiens* - strpljiv, onaj koji trpi), je korisnik zdravstvene usluge. Pacijent je osoba bolesna ili zdrava koja zatraži i/ili primi pomoć zdravstvenog radnika kako bi ostvarila zdravstvenu uslugu bilo kojeg oblika, a koja služi očuvanju i/ili povratu zdravlja, poboljšanju zdravstvenog stanja te prevenciji od bolesti: od savjeta, pregleda, cijepljenja, sve do operativnih zahvata i liječenja, bilo lijekovima ili drugim zakonom dopuštenim i predviđenim metodama i načinima. Osnovna prava pacijenata određena su brojnim međunarodnim dokumentima kao i Zakonom o zaštiti prava pacijenata i odnose se na: pravo na ljudsko dostojanstvo, samoopredjeljenje, privatnost, povjerljivost podataka, informaciju, suodlučivanje na temelju potpune i pravodobne informiranosti, odbijanje zdravstvene usluge, napuštanje zdravstvene ustanove i pritužbu.

Budući da pacijent može biti i posve zdrava osoba, "bolesnik" i "pacijent" nisu sinonimi.

## Reference
Odjek

**Odjek**, **jeka** ili **eho** (grč. *ἠϰώ*), u fizici, je vraćanje emitiranih valova zbog odbijanja od neke površine, tako da reflektirani val dolazi promatraču sa zakašnjenjem u odnosu na izvorni val. Ako je poznata brzina širenja valova, mjerenjem vremena koje protekne od odašiljanja valova do pojave jeke može se izračunati udaljenost reflektirajuće površine od mjesta emitiranja. Na načelu odbijanja elektromagnetskih valova temelji se radar. Ljudsko uho čuje jeku zvučnih valova kada je vremenski razmak između odašiljanja i povratka vala veći od 0,1 sekunde, što odgovara duljini puta od približno 34 metra ili udaljenosti reflektirajuće površine od 17 metara. Pri manjoj udaljenosti nastaje miješanje obaju valova (pajeka).

## Pajeka ili pazvuk
**Pajeka** ili **pazvuk** je produljenje trajanja zvuka nastalo zbog refleksije unutar zatvorenoga prostora. Takve refleksije zvuka mogu, osobito u velikim dvoranama, onemogućiti slušanje govora ili glazbe, jer se zbog pazvuka produljeni zvukovi slijevaju s onima proizvedenima poslije. Zato se u velikim dvoranama nastoji refleksija zvuka smanjiti reljefnim plohama na zidovima, tapeciranjem namještaja i slično.

### Objašnjenje

Kad se zvučni valovi šire od svog izvora u nekoj prostoriji, oni brzo udare o stijenu prostorije na kojoj se djelomično odbiju (reflektiraju), a djelomično upiju (apsorbiraju), pri čemu se zvučna energija pretvara u toplinsku energiju. Reflektirani valovi pojačavaju zvučne valove koji dolaze direktno od izvora zvuka.  Ovo pojačanje jakosti zvuka zbog reflektiranih valova zove se dozvuk i traje toliko dok apsorbirana zvučna energija nije jednaka energiji koju odašilje (emitira) izvor zvuka. Dozvuk u dobrim akustičnim dvoranama traje od 0,05 do 0,1 sekunde, i nakon toga je jakost zvuka stalna ako izvor zvuka odašilje ton jednake jakosti. Ako izvor zvuka prestane odašiljati ton, jakost zvuka, a time ni jakost glasa neće pasti odmah na nulu jer se odaslani zvučni valovi šire i dalje u prostor. Ti se zvučni valovi nekoliko puta odbijaju i pri tom upijaju, dok se konačno zvučna energija potpuno ne upije, a jakost zvuka padne na nulu. To postepeno utišavanje zvuka zove se odjek, koji naročito ima veliku važnost u akustici prostorija. Pod odjekom se razumijeva vrijeme u sekundama dok jakost zvuka od svoje početne vrijednosti ne padne na milijunti dio. U dobrim akustičnim dvoranama traje odjek od 1 do 2,5 sekunde. Traje li odjek više od 4 sekunde, dolazi do iskrivljenja zvuka i govora. Ta pojava iskrivljenja zvuka zbog predugog odjekivanja zove se pazvuk ili pajeka. Da se to spriječi, mora se povećati upijanje (apsorpcija) zvuka tako da se stijene dvorane pokriju materijalom koji manje odbija, a više upija zvučnu energiju. Što je veće upijanje zvuka u nekoj prostoriji, to je manji odjek.

## Reference
Triboelektrični efekat

**Triboelektrični efekat** je vrsta elektrifikacije kontakta u kojoj određeni materijal postaje naelektrisan kada dodirne drugi kontakt od drugog materijala, pa se zatim udalji od njega. Jedan od materijala dobija pozitivno naelektrisanje, a drugi jednako negativno naelektrisanje.

Znak i jačina naelektrisanja koji nastaju se razlikuje od vrste materijala, površinske gruboće, temperature, opterećenja, i drugih osobina. Ćilibar na primer može da primi naelektrisanje trljanjem sa materijalom kao što je vuna. Ovu osobinu je prvi put zabeležio Tales iz Mileta, i predstavlja prvi električni fenomen koji je čovek istražio. Drugi primeri materijala koji mogu da dobiju značajno naelektrisanje trljanjem su staklo koje se trlja o svilu, i tvrda guma koja se trlja o krzno.

## Povezano
* Elektricitet
* Statički elektricitet
El-Amra, Egipat

**El-Amra** je arheološki lokalitet u Gornjem Egiptu, koji se nalazi 9 km južno od poznatog lokaliteta 
Abidos.
 
## Historija i karakteristike

El-Amra je najpoznatija po nekropoli, koja su otkrili David Randall-MacIver i Wilkin u zimu 1900. / 01. To je pačetvorina duga 560, - široka 250 metara.

U 600 iskopanih grobnica pronađeno je puno artefakata od Amratske kulture (Nakada I) (oko 4000. pne.) sve do Druge dinastije Egipta (29. vijek pne.)
Tako je taj arheološki lokalitet postao jedan od tri najveća predinastička lokaliteta uz Abidos i nešto sjeverniju El Mahasnu.

Zbog tog je britanski egiptolog Flinders Petrie - 1920. izabrao El-Amru kao tipični lokalitet za prvu fazu gornjoegipatske predinastičke kulture i dao joj ime - Amratska kultura - period koji je danas poznat kao **Nakada I** (Kaiser 1957).

## Reference

## Vanjske veze
* ''el-Amra'' 
* ''Late Predynastic settlement at El-Amra''
Gerzeanska kultura

**Gerzeanska kultura** zvana i **Nakada II** je arheološka kultura Predinastičkog Egipta, nazvana tako po nekropoli Gerza kod Oaze Fajum u Gornjem Egiptu.

## Karakteristike

Ona se smatra drugom fazom (periodom) Kulture Nakada, nastavkom starije Amratske kulture.
Flinders Petrie mislio je da je znatno starija, ali ju je kasnio datirao između 3400. pne. - 3100. pne.. Centri te kulture bili su Nakada i Hierakonpolis u Gornjem Egiptu.

Osnovne karakteristike te kulture je nježno obojena grnčarija, dekorirana tamnocrvenim crtežima. Ljudi te kulture znali su svrdlati rupe u kamenu, pa su pravili kompleksnija oruđa, kruškolike buzdovane, svinute noževe od kremena, a počeli su koriistiti i metalurgiju.

Pred kraj perioda crtali su piktografe po grnčariji i pločicama od škriljavca, za svojih vladara koji su koristili faraonsku ikonografiju.

U to vrijeme stupili su u kontakt sa narodima Jugozapadne Azije, pa su možda pod njihovim utjecajem počeli graditi kuće od adobe opeke, i praviti valjkaste posude i preuzeli neke dekorativne motive.

## Povezano
* Kultura Nakada

## Reference

## Vanjske veze

*  ''Gerzean culture, ancient Egypt''
Kutmičevica

**Kutmičevica** je jedna od tri povijesne četvrti Prvog Bugarskog Carstva s nedefiniranim granicama i pokrivala je približno južnu Albaniju i Epir. Svakako su Ohrid, Prespansko jezero i Devol ušli u taj okrug kao upravna i biskupska središta.

U bugarskim povijesnim izvorima iz 9. stoljeća područje se nazivalo i Donja zemlja. 

## Izvori
Udavské

**Udavské** () je naseljeno mjesto u okrugu Humenje, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*  
* Krajevi i okruzi u Slovačkoj
Zazid

**Zazid** - **Sasseto** (tal.) je naselje u sjevernoj Istri u sastavu općine Kopar (Primorska).

## Geografija
Selo je smješteno na jugu Ćićarijskog krasa na širokoj visoravni (kraško polja) koju okružuju brežuljci, kilometar iznad Istarske željeznice (Divača-Pula) i nedaleko od Zanigrada. Poznato je planinarsko ishodište za više planinarskih staza na razne bliže i udaljenije vrhunce Ćićarije. Selo je nekad bio okruženo zidinama, po kojima je i dobilo ima (poput Prezida u Gorskom kotaru na istočnoj granici sa Slovenijom).

Cesta do Zazida je kasno asfaltirana tako da se sva komunikacija za Kopar i Trst odvijala kolskim putom.

U selu je i velik izvor vode, na spoju vapnenca i fliša. Jedan ponatji izvor »Pod strugo« nad željezničkom progom, gdje se voda ulijeva u rezervoar.

## Historija
Selo se već u X. st. spominje pod imenom *Xaxid* ili *Xaxa* (venetski: *zazid* i *zaza*) i kao *Villa dei sassi* ( = kamenito selo), kasnije *Sasseto*.

Na ovom području su primjetni mnogi rovovi koje su Njemci gradili nakon okupacije Julijske krajine u novembru 1943. kako bi se obranili od partizanskih napada. Na te teške trenutke podsjeća nas partizanski spomenik.

## Privreda
Selo je dugo živjelo od proizvodnje i danas visoko cijenjene i skupe rakije i ulja od brinje (smreke). Od juna do septembra su se brale bobice i to posebnom tehnikom zbog oštrih iglica brinje. Polagalo se platno oko stabla i udaralo palicama po grmu kako bi pale bobice. Proces pećenja rakije je bio dugotrajan, a za litru rakije trebalo je 10–15&nbsp;kg plodova. Alkohol ima 50-60 gradi i snažnu aromu. Danas se to piće proizvodi samo iz hobija.

U prošlosti su seljani prodavali drva u Kopru i Trstu, kao i sijeno u plodnijim dijelovima Istre, a poljoprivredom su se bavili samo za vlastite potrebe.

## Stanovništvo
Stanovništvo se je počelo vidno smanjivati nakon 1945. tako da danas ima trostruko manje stanovnika (prema podacima Statističkog ureda RS u 2020. u selu je živjelo 76 stanovnika). U prošlosti su sve kuće bile naseljene, a podatak da je tu bilo čak 7 gostionica dovoljno govori..

## Znamenitosti

* Stare kuće u Zazidu su bile građene u karakterističnom istarsko-kraškom arhitektonskom stilu s portonima i baladurima, jedna do druge, formirale su seosku ulicu.
* u selu se nalazi crkva sv. Martina na kojoj je uklesana 1697. g., a nije poznato da li je to godina obnove ili nove izgradnje, ali obzirom da se zna da selo postoji od X. st. vjerojatnija je rekonstrukcija starije crkve. Zadnja obnova crkve bila je 2014.g.
* Seoski praznik događa se u prvoj nedjelji u septembru na dan kada je nekad bio seoski sajam. Danes seljani na taj dan priređuju 'šagru' i nogometni turnir.
Movraž

**Movraž** () je naseljeno mjesto u sastavu gradske općine Koper, regija Obalno-kraška, Slovenija.

## Historija

Do teritorijalne reorganizacije u Sloveniji nalazio se u sastavu stare općine Koper.

## Stanovništvo

Na popisu stanovništva 2011. godine, Movraž je imao 115 stanovnika.

## Reference

## Vanjske veze
Hierakonpolis

**Hierakonpolis** (starogrčki: Ἱεράκων πόλις=*Sokolov grad*, egipatski: *Nekhen*, arapski:الكوم الأحمر/ *Kōm el-Aḥmar*) je arheološki lokalitet u Gornjem Egiptu u Muhafazi Asuan.

Lokalitet se nalazi na lijevoj (zapadnoj) obali Nila, udaljen petnaestak km sjeverno od Edfua.

## Historija i karakteristike

Nekhen je prosperirao od oko 3400. pne. sve do početka Starog kraljevstva (oko 2575. pne.), kao rezidencija predinastičkih faraona i vjersko-politički centar Gornjeg Egipta

U tom periodu bio je veliki grad, koji se sa obližnjim nekropolama protezao u dužinu od nekih 3 km, sve do ruba pustinje.

Za iskapanja koje je proveo James Quibell 1898. pronađene su ceremonijalna Narmerova paleta faraona Narmera i Glava buzdovana Kralja Škorpiona, koje se danas nalaze u Egipatskom muzeju u Kairu.

Faraoni s kraja Predinastičkog i oni s početka Ranog dinastičkog perioda podigli su hram od kamena i ogradili ga velikim zidom od adobe opeke. Kasnije je hram dekoriran skulpturama, tako su pronađene velike bakrene statue faraona Pepija I i Merenra iz Šeste egipatske (oko 2325. pne. - oko 2150. pne.).

Faraon Thutmose III je kompletno obnovio taj arhaični hram. U vrijeme Novog kraljevstva (oko 1539. pne. - 1075. pne.), grad -El Kab na suprotnoj obali Nila postao je ekonomski važniji, ali Nekhen je zadržao svoje mjesto kao vjerski i historijski centar.

## Reference

## Vanjske veze

* ''Hierakonpolis'' 
* ''Hierakonpolis, ancient city Egypt''
In Purgatory's Shadow

***In Purgatory's Shadow*** () je epizoda američke science fiction TV-serije *[[Star Trek: Deep Space Nine]]*, premijerno prikazana 10. februara 1997. godine. Radnja prikazuje kako Elim Garak i Worf nakon primanja signala za pomoć odlaze u Gamma kvadrant tražiti preživjele Cardassijance dok istovremeno Sisko sve ozbiljnije brine o tome da će DS9 napasti snage Dominiona. Epizoda završava cliffhangerom koji je razriješen u sljedećoj epizodi *[[By Inferno's Light]]*.

## Reference

## Vanjske veze
*
Arheološka kultura

**Arheološka kultura** je termin iz arheologije koji se koristi za klasifikaciju grupa arheoloških artefakata koji potječu iz jednog vremenskog perioda, karakterističnih po lokalnim specifičnostima i koncentriranih na određenom teritoriju.

Arheološka kultura se najčešće definira na bazi karakterističnih artefakata, kao što su; grnčarija, kameno oruđe, oružje i nakit, ali i po načinu stanovanja i pogrebnim običajima.
Ponekad i po arheološkom lokalitetu gdje su prvi put otkriveni najtipičniji artefakti određene kulture, kao što je to slučaj Vučedolske kulture.

Arheološke kulture često koincidiraju sa određenim grupama drevnog naroda, uključujući etničke grupe. Ponekad je moguće povezati određene arheološke kulture sa plemenima koja su poznata iz pisanih izvori. Međutim sličnost među elementima materijalne kulture ne reflektira uvijek etničku grupu ili zajednicu u kojoj je nastala.

Sličnosti u načinu života i materijalnoj kulturi različitih plemena mogu nastati nezavisno, ukoliko vladaju slične socijalne i geografske prilike. 
Pojedini kulturni elementi mogu se pojaviti kao rezultat širenja ideja ili migracije ljudi koji su nosioci te kulture - dakle biti posuđeni. 
Proučavanje porijekla, širenja i nestajanja arheoloških kultura omogućuju rekonstrukciju prahistorijskih plemena
i naroda.

Termin arheološka kultura, prvi je upotrijebio danski arheolog Christian Jürgensen Thomsen 1836 u svom djelu - *Ledetraad til nordisk Oldkyndighed* (Vodič po sjevernjačkim starinama), on je zaslužan i za baznu periodizaciju prahistorije na; Kameno, Brončano i Željezno doba.

## Reference

## Vanjske veze

* ''What is an archaeological culture?''
Unity (Star Trek: Voyager)

***Unity*** () je epizoda američke science fiction TV-serije *[[Star Trek: Voyager]]*, premijerno prikazana 12. februara 1997. godine. Radnja prikazuje kako Chakotay prilikom istraživačke misije na jednoj planeti otkriva zavađene frakcije brodolomaca za koje se ispostavi da su bivši članovi Borg kolektiva.

Scenario za epizodu je napisao Kenneth Biller, inspiriran legendom o Kuli Babilonskoj, ali i nedavnim raspadom Sovjetskog Saveza.

## Radnja

Vraćajući se sa izvidničke misije, Chakotay i zastavnica Kaplan primaju federacijski poziv u pomoć sa jednoga planeta. Lansiraju sondu kako bi obavijestili Voyager gdje se nalaze i polako se spuštaju na planet. Ubrzo nakon slijetanja bivaju napadnuti od grupe nasilnih humanoida. Zastavnica Kaplan je ubijen, a Chakotay ranjen, no spašava ga druga grupa koju predvodi žena - Riley - koja odvodi Chakotaya na sigurno. Riley mu objašnjava da je članica velike grupe sastavljene od različitih vrsta koje su oteli tuđinci i ostavili da se brinu sami za sebe, no nisu svi od njih prijateljski raspoloženi.

Voyager pronalazi borgovu kocku kako lebdi svemirom. Tim odlazi na nju i pronalaze 1100 mrtvih borgovih radilica. Otkrivaju da je brod prestao funkcionirati prije pet godina.

Na planetu Chakotay je zaprepašten kada saznaje da su Riley i svi ostali Borg, ili da su barem bili. Oni nisu oteti već su bili asimilirani, no prije pet godina njihova kocka je bila oštećena u elektro-kinetičkoj oluji koja je prekinula njihovu vezu sa Borg kolektivom. Oni koji su preživjeli su se naselili na obližnjem planetu, no ubrzo su se međusobno počeli boriti za hranu i ostale potrepštine. Riley se nada da im Chakotay može pomoći, no sada je on taj koji treba pomoć. Njegova jedina nada za ozdravljenjem jest da se poveže sa Riley i manjom grupom u kolektivnu iscjeliteljsku vezu. Nakon što je to učinio, njegove ozljede su se gotovo iscijelile i osjeća se puno bliže cijeloj grupi, posebice prema Riley.

Pronašavši Chakotaya, Voyager teleportira svoga prvog časnika i Riley na brod. Riley traži pomoć od Janeway kako bi ponovo uspostavili kolektivnu vezu između svih bivših pripadnika Borga na planetu uz pomoć pokvarene borgove kocke. Ona vjeruje da će to zaustaviti borbu i nasilje i omogućiti im da rade zajedno i stvore pravu zajednicu. Janeway odbija, bojeći se aktivirati borgov brod i stvoriti novi kolektiv jer smatra da bi to bilo opasno za sve. Riley se vraća na planet, no ona je još povezana sa Chakotayem i tu vezu iskoristi kako bi ga navela da im pomogne. Čim su ponovo uspostavili vezu, novi Kolektiv uništi borgovu kocku i oslobodi Chakotaya zahvaljujući mu na pomoći.

## Izvori

## Literatura

*
*
*

## Vanjske veze
*
By Inferno's Light

***By Inferno's Light*** () je epizoda američke science fiction TV-serije *[[Star Trek: Deep Space Nine]]*, premijerno prikazana 17. februara 1997. godine. Radnja se neposredno naslanja na prethodnu epizodu *[[In Purgatory's Shadow]]* i prikazuje kako Elim Garak, Worf i klingonski general Martok pokušavaju pobjeći iz dominionskog zatvora, dok kapetan Sisko pokušava spriječiti dominionski napad na DS9.

## Izvori


## Vanjske veze
*
Darkling (Star Trek: Voyager)

***Darkling*** () je epizoda američke science fiction TV-serije *[[Star Trek: Voyager]]*, premijerno prikazana 19. februara 1997. godine. Radnja prikazuje kako namjera Kes da napusti brod radi života sa šarmantnim kozmičkim istraživačem koincidira sa eksperimentom hologramskog ljekara sa karakterom, koji dovede do stvaranja zlog alter ega.

## Radnja

Voyager posjećuje bazu vrste svemirskih putnika, Mikhaila, koji su spremni podijeliti svoje znanje o prostoru u koji Voyager treba ući. Dok Kes nadgleda predaju medicinskih pomagala počinje ju privlačiti Zahir, mikhalski pilot.

U međuvremenu, Doktor je započeo novi projekt dodavanja osobnosti povijesnih osoba kao što su Gandhi, Lord Byron,.. svome programu kako bi poboljšao svoju kvalitetu. Torres izražava zabrinutost da bi svi ti potprogrami mogli reagirati nepredvidljivo i nudi svoju pomoć.
Kes se sve više zaljubljuje u Zahira, a Doktor napominje da je počela zanemarivati svoje dužnosti u bolnici. Kasnije se Kes povjeri kapetanici da Zahir želi da ona napusti Voyager i ode putovati s njime. Dok ona razmišlja o tome, Zahir je ozbiljno ozljeđen od misteriozne napadača.

Sljedeći dan, Kes prepričava Doktoru Zahirove ozljede i u to vrijeme naiđe B'Elanna koja je pronašla mogući problem sa Doktorovim programom. Malo kasnije, Tuvok i Janeway pronađu Torres kako leži na podu brodske bolnice. Doktor kaže da je uzrok vjerojatno u nečemu što je pojela, no nakon što su Tuvok i kapetanica otišli, postaje jasno da je Doktor taj koji je uzrokovao B'Elanninu bolest. Doktor ju je bezuspješno pokušavao navesti da makne pozitivnu stranu njegove osobnosti koja se konstantno destabilizira.

Dok je Tuvok istraživao tko je napao Zahira, Doktor otima Kes te otkriće holografskog otiska u blizini napada otkriva da je on krivac. Dok je Doktor vukao Kes preko planina gdje je napao Zahira, Tuvok i Chakotay ga hvataju, no ne želeći se predati, on se baca zajedno sa Kes u provaliju. Voyager ih uspije teleportirati dok su padali i Torres briše sve opasne potprograme što Doktora vraća u «normalu». Kes je odlučuje ostati na Voyageru.

## Reference

## Vanjske veze
*
Doctor Bashir, I Presume?

***Doctor Bashir, I Presume?*** () je epizoda američke science fiction TV-serije *[[Star Trek: Deep Space]]*. Radnja prikazuje kako na DS9 dolazi dr. Lewis Zimmerman, tvorac holografskih ljekara kako bi dizajnirao novi model prema dr. Julianu Bashiru.

## Izvori

## Vanjske veze
* 

* "Doctor Bashir, I Presume"  reviewed at Jammer's Reviews
A Simple Investigation

***A Simple Investigation*** () je epizoda američke science fiction TV-serije *[[Star Trek: Deep Space Nine]]*, premijerno prikazana 31. marta 1997. godine. Radnja prikazuje kako Odo, istražujući nestanak i ubistvo jedne osobe upozna tajanstvenu lijepu ženu koja ga počne privlačiti.

## Izvori


## Vanjske veze
*
Business as Usual (Star Trek: Deep Space Nine)

***Business as Usual*** () je epizoda američke science fiction TV-serije *[[Star Trek: Deep Space Nine]]*, premijerno prikazana 7. aprila 1997. godine. Radnja prikazuje kako Quark pritisnut financijskim problemima pristaje sudjelovati u unosnoj, ali moralno problematičnoj trgovini oružjem.

*Business as Usual* je prva epizoda koju je režirao Alexander Siddig, glumac koji u seriji tumači lik dr. Bashira, i koji je na špici potpisan kao "Siddig El Fadil".

## Izvori

## Vanjske veze
*
Before and After (Star Trek: Voyager)

***Before and After*** () je epizoda američke science fiction TV-serije *[[Star Trek: Voyager]]*, premijerno prikazana 9. aprila 1997. godine. Radnja prikazuje kako se ostarjela Kes, kojoj holografski Ljekar pokušava produžiti život bio-temporalnim uređajem, odjednom počne vraćati u prošlost.

*Before and After* je prva epizoda u kojoj se Kes pojavljuje s dugom kosom; razlog je u tome što je Jennifer Lien, glumica koja tumači njen lik, to zamolila producente kako bi sakrila uši, s obzirom da joj je stalno nošenje proteze za Ocampa uši dok joj je lik imao kratku kosu, bilo sve neugodnije.

## Reference

## Vanjske veze
*
Glava buzdovana kralja Škorpiona

**Glava buzdovana [[Kralj Škorpion|Kralja Škorpiona]]** pronađena je za arheoloških iskapanja u Hierakonpolisu 1897./98., pored ostalih artefakata.
Bila je razbijena u puno komada, ali sa jasnim dokazom kome pripada - sa imenom Kralja Škorpiona vladara iz 
Ranog dinastičkog perioda Egipta.

## Karakteristike
Restaurirana u punoj veličini ta vapnenačka kugla visoka oko 25 cm, svojom veličinom i težinom jasno pokazuje da je svrha tog oružja bila više ceremonijalna nego borilačka. Njen fino isklesan bareljef igrao je važnu ulogu u ujedinjenju Gornjeg i 
Donjeg Egipta, kao dokaz supremacije faraona Gornjeg Egipta.

Centralna figura je Kralj Škorpion jasno prepoznatljiv po svojim atributima, škorpionom ispred sebe, hedžetom (bijelom krunom) koji se tradicionalno veže uz Gornji Egipat, tunikom i repom škorpiona koji se proteže od stražnjeg dijela njegove tunike.

U rukama drži lopatu, spreman da otkopa zemlju, dok pred njim stoji čovjek, koji gleda u njega i sipa pijesak na zemlju. Taj tip scene bio je čest u faraonskoj ikonografiji, to je scena svečanog početka radova na nekoj građevini - kad vladar polaže kamen temeljac.

## Reference

## Vanjske veze

* ''Scorpion Macehead''